Vilniaus Simono Daukanto progimnazija

Vilniaus Simono Daukanto progimnazija – dieninė, savarankiško mokymosi bendrojo lavinimo mokykla, Naugarduko g. 7, vykdanti pradinio ir pagrindinio ugdymo pirmosios dalies programas lietuvių kalba. Įstaigos kodas 301806638. Steigėjas Vilniaus miesto savivaldybės taryba.

Istorija 
1993 m. Lazdynų mikrorajone buvusio vaikų darželio patalpose Vilniaus pedagoginio universiteto iniciatyva įsteigta pirmoji mieste universitetinė mokykla, kuri iš karto tapo modernių metodikų diegimo, naujų vadovėlių taikymo, dėstytojų-mokytojų bendradarbiavimo, konferencijų, seminarų, studentų praktikos centru.

1997 m. mokykla reorganizuota į vidurinę mokyklą, jai suteiktas Simono Daukanto vardas. 2001 m. mokykla įsikėlė į didesnes patalpas Naugarduko g. 7, kuriose veikė Vilniaus Naugarduko vidurinė (37-oji) mokykla. 2007 m. prie mokyklos prijungta Vilniaus „Ąžuolo“ pagrindinė mokykla.

2008 m. Vilniaus Simono Daukanto vidurinė mokykla reorganizuota į Vilniaus Simono Daukanto pagrindinę mokyklą (Naugarduko g. 7) ir Vilniaus Simono Daukanto vidurinę mokyklą (J. Jasinskio g. 11).

Nuo 2011 m. Vilniaus Simono Daukanto progimnazija.

Direktoriai 
 1993–1996 m. Dainius Numgaudis
 1996–2008 m. Jolanta Knyvienė
 2008-2015 m. Jūratė Lutinskaitė-Kalibatienė
 nuo 2015 m. Rita Lūžienė

Šaltiniai

Nuorodos 
 Mokyklos svetainė

Lietuvos progimnazijos
Daukanto pagrindinė